b'\n_START_ARTICLE_\nFreden i Kn\xc3\xa6r\xc3\xb8d\n_START_PARAGRAPH_\nFreden i Kn\xc3\xa6r\xc3\xb8d (svensk Kn\xc3\xa4red) markerte avslutningen p\xc3\xa5 Kalmarkrigen. Fredsforhandlingene mellom Sverige og Danmark-Norge kom i stand p\xc3\xa5 engelsk initiativ og de to parters representanter m\xc3\xb8ttes den 29. november 1612 p\xc3\xa5 en grensebro i n\xc3\xa6rheten av Kn\xc3\xa6r\xc3\xb8d i det som den gang var dansk Halland.\n_START_SECTION_\nUnderskriving\n_START_PARAGRAPH_\nAllerede den 20. januar 1613 kunne fredsaftalen undertegnes. Freden ble garantert av kong Jakob av England og Skottland. Det danske brevet er datert i Kn\xc3\xa6r\xc3\xb8d, det svenske i Ulfsb\xc3\xa4ck, som l\xc3\xa5 cirka 10 km fra grensen.'